Diari Oficial de la Generalitat Valenciana


Sumari del DOGV 7696, del 13-01-2016 (2015/10382)

RESOLUCIÓ de 30 de novembre de 2015, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'adopta i fa pública la decisió favorable a la modificació del plec de condicions de la Denominació d'Origen Protegida Oli de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7696

Data del DOGV
:   13-01-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/10662


Data del document
:   30-11-2015

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 30 de novembre de 2015, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'adopta i fa pública la decisió favorable a la modificació del plec de condicions de la Denominació d'Origen Protegida Oli de la Comunitat Valenciana. [2015/10631]  
El 13 de juliol de 2015 l'Associació per a la Promoció de la Denominació d'Origen Protegida Oli de la Comunitat Valenciana, va sol·licitar la modificació del plec de condicions tècniques de l'esmentada denominació d'origen davant de la Direcció General de Desenvolupament Rural i Política Agrària Comuna. Per tant procedeix la seua tramitació d'acord amb el que preveu l'article 53 del Reglament (UE) número 1151/2012, del Parlament Europeu i del Consell, de 21 de novembre de 2012, sobre els règims de qualitat dels productes agrícoles i alimentaris (DOUE L343/1, 14.12.2012), i conforme al procediment previst en el Reial Decret 1335/2011, de 3 d'octubre, pel qual es regula el procediment per a la tramitació de les sol·licituds d'inscripció de les denominacions d'origen protegides i de les indicacions geogràfiques protegides en el registre comunitari i l'oposició a elles (BOE 251, 18.10.2011), en la seua redacció vigent.  
D'acord amb el que preveu l'article 8 del Reial Decret 1335/2011, de 3 d'octubre, abans mencionat, en la redacció que en fa el Reial Decret 149/2014, de 7 de març, pel qual es modifica el Reial Decret 1335/2015, en el Boletín Oficial del Estado número 229, de 24 de setembre de 2015, es va publicar un anunci de la Conselleria d'Agricultura, Medi Ambient, Canvi Climàtic i Desenvolupament Rural per mitjà del qual es donava publicitat a la sol·licitud de modificació del plec de condicions de la Denominació d'Origen Protegida Oli de la Comunitat Valenciana i es concedia un termini de dos mesos perquè qualsevol persona física o jurídica establida o resident legalment a Espanya, i els drets legítims o interessos de la qual consideren afectats, formulara oposició a l'esmentada modificació. Una vegada transcorregut el termini concedit a este efecte no s'ha presentat cap declaració d'oposició dins del termini i en la forma corresponent. Una vegada finalitzats els tràmits anteriors i vist l'informe emés per la Direcció General de Desenvolupament Rural i Política Agrària Comuna, procedeix adoptar una decisió favorable i aprovar la dita modificació del plec de condicions, així com fer-la pública junt amb el plec de condicions actualitzat, d'acord amb el que estableix el Reglament (UE) número 1151/2012, del Parlament Europeu i del Consell, de 21 de novembre de 2012, sobre els règims de qualitat dels productes agrícoles i alimentaris.  
Per allò que s'ha exposat, d'acord amb el que preveu l'article 33 del Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (DOCV 7566, 08.07.2015), i els articles 10 i 11 del Decret 158/2015, de 18 de setembre, del Consell, pel qual aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural (DOCV 7620, 22.09.2015), ambdós en la seua redacció vigent, en relació amb les competències que corresponen a aquesta conselleria, i vista la proposta de la directora general de Desenvolupament Rural i Política Agrària Comuna, en l'exercici de les funcions que tinc atribuïdes d'acord amb el que estableix l'article 28 de la Llei 5/1983, de 30 de desembre, del Consell, resolc:  
  
Primer  
Adoptar i fer pública la decisió favorable a la modificació del plec de condicions de la Denominació d'Origen Protegida Oli de la Comunitat Valenciana anunciada en el Boletín Oficial del Estado número 229 de 24 de setembre de 2015, una vegada realitzat el tràmit d'oposició i comprovat que compleix els requisits del Reglament (UE) número 1151/2012, del Parlament Europeu i del Consell, de 21 de novembre de 2012, sobre els règims de qualitat dels productes agrícoles i alimentaris.  
  
  
Segon  
Publicar la versió del plec de condicions i document únic en què s'ha basat aquesta decisió favorable en la pàgina web de la Conselleria d'Agricultura, Medi Ambient, Canvi Climàtic i Desenvolupament Rural:  
http://www.agricultura.gva.es/modificacion\_pc\_aceitecomunitatvalenciana http://www.agricultura.gva.es/modificacion\_du\_aceitecomunitatvalenciana  
  
Contra aquest acte, que posa fi a la via administrativa, pot interposar-se potestativament recurs de reposició davant de la consellera d'Agricultura, Medi Ambient, Canvi Climàtic i Desenvolupament Rural en el termini d'un mes comptat des de l'endemà de la notificació o impugnar-se directament davant de l'ordre jurisdiccional per mitjà de la interposició d'un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la notificació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 10 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 30 de novembre de 2015.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.